Rhuthun

Tref fach a chymuned yn Sir Ddinbych, Cymru, yw Rhuthun (). Hi yw tref sirol Sir Ddinbych, ac fe'i lleolir ar lan Afon Clwyd yn ne Dyffryn Clwyd. Mae'r A494 a'r A525 yn rhedeg drwyddi. Roedd â phoblogaeth o 5,218 yn 2001 (47% gwryw, 53% benyw, oed cyfartaledd 43.0).

Mae Rhuthun wedi ei hefeillio â thref Brieg, Llydaw. Ceir dwy ysgol uwchradd: Ysgol Brynhyfryd a Ysgol Rhuthun (neu Ruthin School) sy'n ysgol breifat. Yr enw lleol ar yr ysgol breifat ydy "Ysgol y Capie Cochion".

Cynrychiolir yr ardal hon yn Senedd Cymru gan  ac yn Senedd y DU (San Steffan) gan .Gwefan y Cynulliad; adalwyd 24 Chwefror 2014Gwefan parliament.uk; adalwyd 24 Chwefror 2014

Mae gan y dref hen gastell, a adeiladwyd tuag 1280, ond cafodd ei ddymchwel ar ôl y Rhyfel Cartref, ac fe'i ail-adeiladwyd fel gwesty mawr yn y 19g. Arferai fod yn brif dref Dogfeiling yn yr Oesoedd Canol Cynnar, a fu yn ddiweddarach yn un o ddau gwmwd a ffurfiai cantref Dyffryn Clwyd. Mae stryd yn y dref yn dal i gael ei galw'n "Dog Lane" (neu "Stryd Dogfael") ar ei ôl. Mae Maen Huail yn garreg o flaen Banc Barclays ac sy'n coffau torri pen brawd Gildas, yn ôl y chwedl.

Hanes
Dafydd ap Gruffudd (1238-83) a gododd y castell cyntaf i gael ei gofnodi ar y safle hwn, er bod tystiolaeth fod yma gastell cyn hyn. Cryfhawyd y castell yn helaeth gan Edward I o Loegr tua'r flwyddyn 1280. Enw gwreiddiol y Dref oedd 'Castell Coch yng Ngwern-fôr, oherwydd y tywodfaen coch yn waliau'r castell.

Ar 16 Medi 1400 llosgodd Owain Glyndŵr dref Rhuthun yn ulw, heblaw'r castell. Mae plac yn nodi'r ffaith hon ar fanc y Nat West, yr adeilad o flaen yr un presennol a losgwyd gyntaf gan Owain. Ar y plac mae dyfyniad o waith y prifardd Robin Llwyd ab Owain: 'Yn dy galon di... Glyn Dŵr!' Ymunodd llawer o drigolion Rhuthun gydag Owain gan ymosod wedyn ar Ddinbych, Rhuddlan ac yna Fflint.

Gall y cyhoedd hefyd ymweld â'r Hen Garchar  a adferwyd yn ddiweddar. Dyma'r carchar a enwogwyd yn y gerdd:

Mae Wil yng ngharchar Rhuthyn,
A'i wedd yn ddigon trist...

Yn ôl yr hanesydd Peter Smith, 'Tan y 18g roedd y rhan fwyaf o drefi Cymru yn frith o dai du a gwyn (megis Tŷ Nantclwyd y Dre). Bellach, dim ond Rhuthun sydd ar ôl. Dylid ei gwarchod yn ofalus fel cofeb genedlaethol, fel yr atgof olaf sydd gennym...' Gwyddoniadur Cymru. Capel hynaf y dref yw Pendref.

bawd|dim|Siop Rhonw, 1975: o gasgliad John Thomas (ffotograffydd), y Llyfrgell Genedlaethol

Nantclwyd y Dre

Agorwyd drysau Tŷ Nantclwyd (neu Nantclwyd y Dre) i'r cyhoedd ar droad y mileniwm, adeilad hynod, sy'n dyddio nôl i oddeutu 1445. Hwn yw'r tŷ trefol ffrâm bren hynaf yng Nghymru.'Nantclwyd y Dre' gan Christopher J. Williams a Dr. Charles Kightly; Cyhoeddwyd gan Gyngor Sir Ddinbych, Haf 2007Gweler adroddiad Richard Suggett (RCAHMW): the earliest dated timber-framed town house in Wales.

Canolfan Grefft
Ceir Canolfan Grefftau yn Rhuthun, sy'n cael ei ariannu gan Gyngor Sir Ddinbych. Mae wedi ennill nifer o wobrau, yn enwedig am ei bensaernïaeth.

Pobol sy'n gysylltiedig â Rhuthun
 Edward Pugh, ffotograffydd
 Dave Brailsford
 Edward Jones (Bathafarn)
 Emrys ap Iwan
 Neil Taylor (pêl-droediwr)
 Rhys Ifans
 John Langford
 Rhys Meirion
 Robat Arwyn
 Tom Pryce
 William Lloyd (mynyddwr)
 Joe Woolford

Eisteddfod Genedlaethol
Cynhaliwyd Eisteddfod Genedlaethol yn Rhuthun ym 1973. Am wybodaeth bellach gweler:
Eisteddfod Genedlaethol Cymru Rhuthun 1973

Cyfrifiad 2011
Yng nghyfrifiad 2011 roedd y sefyllfa fel a ganlyn:. Poblogaeth:  ks101ew. Iaith: ks207wa - noder mae'r canran hwn yn seiliedig ar y nier sy'n siarad Cymraeg allan o'r niferoedd sydd dros 3 oed. Ganwyd yng Nghymru: ks204ew. Diweithdra: ks106ew; adalwyd 16 Mai 2013.Canran y diwaith drwy Gymru; Golwg 360; 11 Rhagfyr 2012; adalwyd 16 Mai 2013Gwefan Swyddfa Ystadegau Gwladol; Niferoedd Di-waith rhwng 16 a 74 oed; adalwyd 16 Mai 2013.

Codau QRpedia yn Rhuthun
Mae'r codau canlynol yn cysylltu'n uniongyrchol ag erthyglau ar y Wicipedia Cymraeg:

+  Codau QRpedia yn Rhuthun / QRpedia codes in Ruthin  Building   Street  CADW HB:  Lat / LongPlas Coch, Rhuthun  Stryd y Ffynnon  1347 Reebes  Stryd Clwyd   1347 Castell Rhuthun  Stryd y Castell  - Castle St  1347 Gwesty'r Castell, Sgwar Sant Pedr  Sgwar St Pedr   917 Manorhaus  Stryd y Ffynnon  941 Canolfan Grefft Rhuthun  Lôn Parcwr  - Carchar Rhuthun  Stryd Clwyd  870 Gorsaf Reilffordd Rhuthun  Ffordd yr Orsaf  demolished Y Saith Llygad  Sgwar St Pedr  - St Peter's Square  918 Tafarn y Seren  Stryd Clwyd  - Clwyd St  858 Yr Hen Lys, Rhuthun  Sgwar St Pedr  913 Yr Hen Felin  Stryd Clwyd  876 Siop Nain  Stryd y Ffynnon  - Well St  938 Nantclwyd y Dre  Stryd y Castell  -   833 Ysgol Brynhyfryd  Stryd y Rhos  - 2 a 2A Stryd y Ffynnon  Stryd y Ffynnon  ? Bwthyn y Rhos  Stryd y Rhos  903 Cloc Coffa Peers  Sgwar Sant Pedr  87339 Wyrcws Rhuthun  Stryd y Rhos  demolished Hen Neuadd y Dref, Rhuthun  Stryd y Farchnad  875 Gatiau'r eglwys x 3  Sgwar St Pedr  - St Peter's Church Gates  906 Eglwys Sant Pedr, Rhuthun  Sgwar St Pedr  905 Clos yr Eglwys x 3  Clos yr Eglwys  - Church Close  910 Rhuthun x 6  -  - 

Yn ychwanegol at y rhain mae 6 arall sy'n cysylltu gyda'r erthygl hon.

Cysylltiadau rhyngwladol
Mae Rhuthun wedi'i gefeillio â:

 Briec, Llydaw

Oriel

Gweler hefyd
Croes Sant Meugan: croes Geltaidd bron i dair metr o uchder.
Crug Cae Gwynach
Capel Pendref, Rhuthun
Eglwys Sant Meugan, Llanrhudd

Cyfeiriadau

Dolenni allanol
 Gwefan gefeillio Rhuthun - Brieg 
 Blog Rhuthun 

Categori:Cymunedau Sir Ddinbych

Categori:Trefi Sir Ddinbych
Categori:Llefydd o fewn Etholaeth Dwyrain Clwyd (y DU)